สวัสดีค่ะ คือหนูมีเพศสัมพันธ์กับเเฟนเเล้วไม่ได้ป้องกันเเต่หลั่งนอก จากนั้นก็กินยาคุมฉุกเฉินเเบบ1เม็ดทันทีหลังจากมีเพศสัมพันธ์ ต่อมาอีกประมาณ5นาทีก็มีเพศสัมพันธ์อีกเเบบสด หลั่งนอก อยากทราบว่าต้องกินยาฉุกเฉินอีกมั้ยคะ จะเป็นอะไรไหม
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดดังนั้นกรณีนี้มีข้อบ่งชี้การใช้ยาคุมฉุกเฉิน หลังการใช้ยาคุมฉุกเฉินไปประมาณ 5 นาทีมีเพศสัมพันธ์ไม่ป้องกันอีก น่าจะยังไม่ต้องกินยาเพิ่ม ยาในเม็ดนั้นๆน่าจะยังครอบคลุมสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน